[{"text_idx": "#000005", "text": "Xefe Estadu hateten, Prezensa hamutuk ho konvidadu sira, atu sai testemun\u0303a ba serimo\u0301nia funera\u0301l ba\u0301 ero\u0301is no ma\u0301rtires na\u2019in-34 nian ne\u2019ebe\u0301 fakar ona sira nia isin no ran ba luta ukun rasik aan."}, {"text_idx": "#000006", "text": "\u201cRai ida-ne\u2019e bele orgullu ho nia ero\u0301is, nia ma\u0301rtires sira. Estadu halo nia obrigasaun tinan sira-nia laran hahu\u0301 kedas iha primeiru anu restaurasaun independe\u0301nsia mak hahu\u0301 kedas hanoin oinsa\u0301 atu rekon\u0303ese ero\u0301is sira, ma\u0301rtires sira\u201d, dehan Xefe Estadu liu husi diskursu bainhira partisipa serimo\u0301nia haloot Restus Mortais iha Manufahi, Kinta, (04/08)."}, {"text_idx": "#000007", "text": "PR dehan, la fasil atu identifika ero\u0301is no ma\u0301rtires ne\u2019ebe\u0301 fo\u0301 ona sira nia kontribuisaun ba luta ho justisa no rigor."}, {"text_idx": "#000008", "text": "\u201cBalun hetan fami\u0301lia nia ruin ha\u2019u bele hatete sorte, ha\u2019u rasik ami nia alin feto ida mate iha Lolotoe ne\u2019eba\u0301, sorte populasaun haree sorte populasaun mak hakoi nia iha 18 dezembru 1978 bombardamentu iha aldeia ano 2003 ami ba foti hakoi fila fali iha Santa kruz\u201d, PR akresenta."}, {"text_idx": "#000009", "text": "Aman ba nasaun ne\u2019e atutan, nia alin Guilherme ne\u2019ebe\u0301 mate imbuskada iha Ma\u0301pe no mo\u0301s saudozu Nuno Horta ne\u2019ebe\u0301 hanesan Komandante FALINTIL Brigada Xoke to\u2019o agora seidauk hetan nia ruin."}, {"text_idx": "#000010", "text": "Restus mortais saudozu na\u2019in-34 ne\u2019e, iha saudozu na\u2019in rua mak marti\u0301r deskon\u0303esidu, haloot iha semite\u0301riu jardi\u0301n ero\u0301is no ma\u0301rtires pa\u0301tria Manufahi, bazeia ba\u0301 dekretu Prezidente Repu\u0301blika N.0 62/2022 ne\u2019ebe\u0301 publika iha loron 2 fulan Agostu."}, {"text_idx": "#000012", "text": "Serimo\u0301nia funera\u0301l ne\u2019e hahu\u0301 uluk ho missa re\u0301kuem ne\u2019ebe\u0301 selebra husi, Pe. Euge\u0302nio Pereira, no tiru saltu, hafoin hatun ba kampa (kuak). *Jos"}]